b'\n_START_ARTICLE_\nNeed for Speed (serija)\n_START_PARAGRAPH_\nNeed for Speed (NFS)\xc2\xa0\xe2\x80\x93 kompiuterini\xc5\xb3 lenktyni\xc5\xb3 \xc5\xbeaidim\xc5\xb3 serija, kuriama firmos \xe2\x80\x9eElectronic Arts\xe2\x80\x9c. Serijos dalis buvo i\xc5\xa1leistos \xc5\xa1iose kompiuterini\xc5\xb3 \xc5\xbeaidim\xc5\xb3 platformose: Asmeniniai kompiuteriai, Nintendo, Xbox, Xbox 360, PlayStation, PlayStation 2, PlayStation 3, PSP. Serijoje galima \xc5\xbeaisti u\xc5\xbe \xc4\xafvairias realias ma\xc5\xa1inas \xc4\xafvairiose lenktyni\xc5\xb3 trasose. Kai kuriose dalyse reikia b\xc4\x97gti persekiojamam policijos automobili\xc5\xb3.\n_START_SECTION_\nNeed for Speed II\n_START_PARAGRAPH_\nNeed for Speed II\xc2\xa0\xe2\x80\x93 antroji Need For Speed dalis. Lenktyn\xc4\x97s vyksta \xc4\xafvairiose pasaulio vietose, atokiose trasose. Nuo ovalin\xc4\x97s \xc5\xbeiedin\xc4\x97s trasos iki vingiuoto kaln\xc5\xb3 serpantino. Lenktyniaujama supercar klas\xc4\x97s automobiliais.\n_START_SECTION_\nNeed for Speed III: Hot Pursuit\n_START_PARAGRAPH_\nNeed for Speed III: Hot Pursuit pakito \xc5\xbeaidimo tikslas, prie anks\xc4\x8diau buvusi\xc5\xb3 \xc4\xafvairi\xc5\xb3 r\xc5\xab\xc5\xa1i\xc5\xb3 lenktyni\xc5\xb3 prisid\xc4\x97jo b\xc4\x97gimas nuo policijos persekiojimo. \xc5\xa0ioje dalyje galima buvo pabuvoti ne tik persekiojamojo, bet ir policininko vietoje. Taip pat tai pirmasis NFS \xc5\xbeaidimas, kuriame viename kompiuteryje gali \xc5\xbeaisti du \xc5\xbeaid\xc4\x97jai vienu metu. t. y. lenktyniauti vienas prie\xc5\xa1 kit\xc4\x85.\n_START_SECTION_\nNeed for Speed: High Stakes\n_START_PARAGRAPH_\nNeed for Speed: High Stakes dalis pasi\xc5\xbeym\xc4\x97jo karjeros re\xc5\xbeimu bei dvikovomis \xe2\x80\x9ehigh stakes\xe2\x80\x9c kur u\xc5\xbestatomas automobilis, laim\xc4\x97jusysis pasiima pralo\xc5\xa1usiojo automobil\xc4\xaf, kurio iki tol nebuvo, i\xc5\xa1liko policijos persekiojimas.\n_START_SECTION_\nNeed for Speed: Porsche Unleashed\n_START_PARAGRAPH_\nNeed for Speed: Porsche Unleashed dalis buvo skirta vien tik Porsche automobiliams (kituose buvo \xc4\xafvairi\xc5\xb3 marki\xc5\xb3 automobiliai). \xc5\xa0i dalis taip pat pasi\xc5\xbeym\xc4\x97jo tuo, kad yra labai tikrovi\xc5\xa1ka ir bene tikrovi\xc5\xa1kiausia i\xc5\xa1 vis\xc5\xb3 NFS serijos dali\xc5\xb3. Atsirado \xc5\xbealos mechanizmas (sugadinimas paveikia va\xc5\xbeiavim\xc4\x85), karjeros re\xc5\xbeimas, kuris atspind\xc4\x97jo Porsche automobili\xc5\xb3 istorij\xc4\x85..\n_START_SECTION_\nNeed for Speed: Hot Pursuit 2\n_START_PARAGRAPH_\nTa\xc4\x8diau Need for Speed: Hot Pursuit 2 atsisak\xc4\x97 ankstesn\xc4\x97s dalies pakeitim\xc5\xb3, sugr\xc4\xaf\xc5\xbeo prie tradicinio NFS veiksmo, o ne tikrovi\xc5\xa1kumo. Buvo atsisakyta \xc5\xbealos mechanizmo, v\xc4\x97l buvo galima rinktis i\xc5\xa1 \xc4\xafvairi\xc5\xb3 marki\xc5\xb3 automobili\xc5\xb3. Sugr\xc4\x85\xc5\xbeintas policinink\xc5\xb3 persekiojimas, kuris tapo pagrindiniu \xc5\xbeaidimo aspektu.\n_START_SECTION_\nNeed for Speed: Underground\n_START_PARAGRAPH_\nNeed for Speed: Underground pirmojoje dalyje, pasirod\xc5\xbeiusioje tuoj po Greiti ir \xc4\xafsiut\xc4\x99 filmo s\xc4\x97kmes, pirma kart\xc4\x85 lenktyn\xc4\x97s vyksta nakt\xc4\xaf (anks\xc4\x8diau did\xc5\xbeioji dalis lenktyni\xc5\xb3 vykdavo dien\xc4\x85, nors kai kur buvo dienos, nakties re\xc5\xbeimai). \xc5\xa0ioje dalyje si\xc5\xabloma \xc4\xafsijausti \xc4\xaf pagrindinio vairuotojo persona\xc5\xbe\xc4\x85. Ypatinga dalies naujov\xc4\x99, kuri labai padidino dalies populiarum\xc4\x85 tapo automobilio modifikavimas. \xc5\xa0i dalis pasi\xc5\xbeym\xc4\x97jo nauj\xc5\xb3 re\xc5\xbeim\xc5\xb3 gausa, ta\xc4\x8diau nebuvo policinink\xc5\xb3 persekiojimo.\n_START_SECTION_\nNeed for Speed: Underground 2\n_START_PARAGRAPH_\nNeed for Speed: Underground 2 buvo komerci\xc5\xa1kai s\xc4\x97kmingas pirmosios dalies t\xc4\x99sinys, ta\xc4\x8diau joje palyginus su Need for Speed: Underground smarki\xc5\xb3 pakeitim\xc5\xb3 nebuvo atlikta. Buvo pagerinta grafika, prisid\xc4\x97jo laisvo po miest\xc4\x85 va\xc5\xbeiavimo re\xc5\xbeimas.\n_START_SECTION_\nNeed for Speed: Most Wanted\n_START_PARAGRAPH_\nNeed for Speed: Most Wanted NFS serijos dalis, kurioje tenka lenktyniauti ne nakt\xc4\xaf kaip ankstesn\xc4\x97se dviejose dalyse, o dien\xc4\x85. Joje i\xc5\xa1saugoti pagrindiniai Underground aspektai be kita ko buvo prid\xc4\x97tas policinink\xc5\xb3 persekiojimas.\n_START_SECTION_\nNeed For Speed: Carbon\n_START_PARAGRAPH_\nNeed For Speed: Carbon \xc4\xafdiegta Autosculpt sistema, leid\xc5\xbeianti \xc5\xbeaid\xc4\x97jui susikurti savit\xc4\x85 ir i\xc5\xa1skirtin\xc4\xaf automobil\xc4\xaf, nepriklausomai modifikuojant automobilio dalis. Karjeros re\xc5\xbeime reikia u\xc5\xbeimin\xc4\x97ti teritorijas laimint lenktynes. Taip pat prisid\xc4\x97jo naujosios Canyon Race, kuriose reik\xc4\x97s kuo grei\xc4\x8diau aplenkti kvartalo teritorijos bos\xc4\x85 tam tikru atstumu ir i\xc5\xa1laikyti persvar\xc4\x85 tam tikr\xc4\x85 laiko dal\xc4\xaf. Bene i\xc5\xa1skirtin\xc4\x97 naujov\xc4\x97 tai savoti\xc5\xa1kos komandin\xc4\x97s lenktyn\xc4\x97s, galima lenktyniauti su pagalbininku var\xc5\xbeybose prie\xc5\xa1 prie\xc5\xa1inink\xc5\xb3 komand\xc4\x85. Ir skirtingai nuo praeitos dalies did\xc5\xbeiausias var\xc5\xbeybose dalyvaujan\xc4\x8di\xc5\xb3 ma\xc5\xa1in\xc5\xb3 skai\xc4\x8dius buvo padidintas iki 12. \xc5\xbdaidimas pasi\xc5\xbeymi puikia grafika, muzikiniu takeliu ir realiomis aplinkomis.\n_START_SECTION_\nNeed For Speed: Pro Street\n_START_PARAGRAPH_\nNeed For Speed: Pro Street taip pat \xc4\xafdiegta Autosculpt sistema, \xc4\x8dia \xc5\xbeaid\xc4\x97jai va\xc5\xbein\xc4\x97ja jau u\xc5\xbedarose trasose, vyksta legalios lenktyn\xc4\x97s, lenktyni\xc5\xb3 dienos (Race day). \xc5\xbdaidimo tikslas laim\xc4\x97ti visas var\xc5\xbeybas kiekvienoje kategorijoje ir \xc4\xafveikti tos lenktyni\xc5\xb3 kategorijos karali\xc5\xb3, ir taip tapti \xe2\x80\x9eStreet King\xe2\x80\x9c (Gatvi\xc5\xb3 karaliumi) J\xc5\xabs \xc5\xbeaid\xc5\xbeiate jau nebe kaip anonimas, ta\xc4\x8diau kaip Ryan Cooper.\n_START_SECTION_\nNeed For Speed: Undercover\n_START_PARAGRAPH_\n\xc4\x8cia veiksmas v\xc4\x97l vyksta gatv\xc4\x97se, \xc5\xa1viesiu paros metu, \xc5\xbeaidime vaidina tikri aktoriai. Pvz., mergina i\xc5\xa1 filmo Misija ne\xc4\xafmanoma 3.\n_START_SECTION_\nNeed For Speed: Shift\n_START_PARAGRAPH_\n\xc5\xbdaidimas, kuriame v\xc4\x97l gr\xc4\xaf\xc5\xa1ime prie \xe2\x80\x9ePro Street\xe2\x80\x9c istorijos. \xc5\xbdaidime atsiranda galimyb\xc4\x97 vaizd\xc4\x85 \xc5\xbei\xc5\xabr\xc4\x97ti i\xc5\xa1 salono (kabinos, automobilio vidaus), bus ir vidaus tuning\xe2\x80\x99as. Pirm\xc4\x85 kart\xc4\x85 NFS istorijoje lenktyniaudami rinksime ta\xc5\xa1kus ir kelsim\xc4\x97s savo lygi, nuo kurio ir atrakinsime naujas trasas, automobilius ir vis\xc4\x85 kit\xc4\x85. \xc5\xbdaidimas pasirod\xc4\x97 2009 met\xc5\xb3 Rugs\xc4\x97jo 15 dien\xc4\x85.\n_START_SECTION_\nNeed For Speed: World\n_START_PARAGRAPH_\n2010 metais i\xc5\xa1leista nemokamas \xc5\xbeaidimas i\xc5\xa1 Electronic Arts Play 4 Free serijos \xc5\xbeaidimas kur galima pirkti \xc5\xbeaidimo daiktus u\xc5\xbe realius pinigus.'